 Un britanic s-a filmat în timp ce încerca să evadeze din hotelul unde era în carantină: "Vreau aer!".
Filmarea unei evadări din carantină a devenit virală pe internet. Britanicului în cauză nu i se oferiseră nici măcar asistenţa minima. Incidentul vine în urma unei noi legi de carantinare, în Anglia. Cei care vin din zone de risc trebuie să se cazeze la un hotel, pe banii lor.
Un britanic s-a filmat în timp ce încerca să evadeze din carantină. Planul a eşuat datorită gardienilor. De supărare, bărbatul ameninţă cu greva foamei, scrie Daily Mail. "Vreau aer, vreau aer acum. Păstrează distanţa socială în calea mea!", spune fugarul. Întâmplarea vine după ce Anglia a introdus o nouă regulă pentru cei care vin în ţară. Aceştia ar trebui să stea în carantină 10 zile, dacă vin dintr-o ţară cu risc mare de infectare. Britanicul în cauză venise dintr-o deplasare de serviciu în Brazilia.Anthony Pium acuză că a fost dus la hotel împotriva voinţei lui, iar personalul i-a pierdut bagajul. Mai mulţi rezidenţi au fost fotografiaţi în timp ce îşi arătau frustrarea pentru modul în care au fost trataţi.